title: Kommissionens gennemførelsesforordning (EU) 2015/2272 af 7. december 2015 om indførelse af en endelig antidumpingtold på importen af visse sømløse rør af jern eller stål med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009

text:
               8.12.2015

               DA

               Den Europæiske Unions Tidende

               L 322/21

         KOMMISSIONENS GENNEMFØRELSESFORORDNING (EU) 2015/2272
   af 7. december 2015
   om indførelse af en endelig antidumpingtold på importen af visse sømløse rør af jern eller stål med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (»grundforordningen«) (1), særlig artikel 11, stk. 2, og
   ud fra følgende betragtninger:
   A.   SAGSFORLØB

   1.   Gældende foranstaltninger

               (1)

               Efter en antidumpingundersøgelse (»den oprindelige undersøgelse«) i overensstemmelse med artikel 5 i grundforordningen indførte Rådet ved forordning (EF) nr. 926/2009 (2) en endelig antidumpingtold på importen af visse sømløse rør af jern og stål med oprindelse i Folkerepublikken Kina (»Kina«) (»de oprindelige foranstaltninger«). De oprindelige foranstaltninger var baseret på en konstatering af en trussel om skade og blev annulleret ved Rettens dom (3), for så vidt angik eksporten af varer, som var produceret af Hubei Xinyegang Steel Co Ltd. Dommen er blevet indbragt for Domstolen (4).

               (2)

               Foranstaltningerne består af følgende værditoldsatser: 17,7 % for virksomheden Shandong Luxing Steel Pipe Co. Ltd, 27,2 % (andre samarbejdsvillige virksomheder) og 39,2 % (alle andre virksomheder).

         2.   Gældende foranstaltninger over for andre tredjelande

               (3)

               Der er i øjeblikket antidumpingforanstaltninger i kraft over for importen af rør af jern eller stål med oprindelse i Rusland og Ukraine (5). Antidumpingforanstaltningerne mod Kroatien blev ophævet den 26. juni 2012 (6).

         3.   Indledning af en udløbsundersøgelse

               (4)

               Efter offentliggørelsen af en meddelelse om det forestående udløb (7) af de gældende antidumpingforanstaltninger modtog Kommissionen en anmodning om indledning af en udløbsundersøgelse af disse foranstaltninger i henhold til grundforordningens artikel 11, stk. 2.

               (5)

               Anmodningen blev indgivet af Defence Committee of the Seamless Steel Tubes Industry of the European Union (»ansøgeren«) på vegne af producenter, der tegner sig for mere end 25 % af den samlede EU-produktion af sømløse rør.

               (6)

               Anmodningen var begrundet med, at foranstaltningernes udløb sandsynligvis ville medføre fortsat dumping og fortsat eller fornyet skade for EU-erhvervsgrenen.

               (7)

               Den 3. oktober 2014 indledte Kommissionen en udløbsundersøgelse i henhold til grundforordningens artikel 11, stk. 2. Den offentliggjorde en meddelelse i Den Europæiske Unions Tidende
                   (8) (»indledningsmeddelelse«).

         4.   Parter, som er berørt af undersøgelsen

               (8)

               I indledningsmeddelelsen opfordrede Kommissionen interesserede parter til at kontakte Kommissionen med henblik på at deltage i undersøgelsen. Kommissionen underrettede derudover udtrykkeligt ansøgeren, andre kendte EU-producenter, eksporterende producenter, importører og brugere i Unionen, som den vidste, var berørt, og de kinesiske myndigheder om indledningen af udløbsundersøgelsen og opfordrede dem til at deltage.

               (9)

               Kommissionen underrettede også producenter i USA om indledningen af undersøgelsen og opfordrede dem til at deltage. I indledningsmeddelelsen meddelte Kommissionen de interesserede parter, at den påtænkte at anvende USA som et tredjeland med markedsøkonomi (»referenceland«), jf. grundforordningens artikel 2, stk. 7, litra a).

               (10)

               Alle interesserede parter fik lejlighed til at fremsætte bemærkninger om indledningen af den fornyede undersøgelse og anmode om at blive hørt af Kommissionen og/eller høringskonsulenten i handelsprocedurer.

         4.1.   Stikprøveudtagning

               (11)

               I indledningsmeddelelsen anførte Kommissionen, at den eventuelt ville udtage en stikprøve af interesserede parter i henhold til grundforordningens artikel 17.

         a)   Stikprøveudtagning af EU-producenter

               (12)

               I indledningsmeddelelsen anførte Kommissionen, at den midlertidigt havde udtaget en stikprøve af EU-producenter og opfordret interesserede parter til at fremsætte bemærkninger. Stikprøven blev udtaget på grundlag af salgsmængder af samme vare i den fornyede undersøgelsesperiode i Unionen, samtidig med at der sikredes en geografisk spredning. Stikprøven omfattede seks virksomheder i Tjekkiet, Frankrig, Tyskland, Italien Rumænien og Slovakiet, der tegner sig for ca. 55 % af det samlede salg til ikke forretningsmæssigt forbundne kunder i Unionen. Der blev ikke fremsat bemærkninger, og de foreløbigt udvalgte virksomheder blev således bibeholdt i den endelige stikprøve.

         b)   Stikprøveudtagning af importører

               (13)

               For at afgøre, om stikprøveudtagning var nødvendig, og i bekræftende fald udtage en stikprøve anmodede Kommissionen alle ikke forretningsmæssigt forbundne importører om at indberette de oplysninger, som der anmodes om i indledningsmeddelelsen.

               (14)

               Da kun fire ikke forretningsmæssigt forbundne importører gav sig til kende og indgav de oplysninger, der blev anmodet om i indledningsmeddelelsen, var stikprøveudtagning ikke nødvendig. Men kun en ud af de fire ikke forretningsmæssigt forbundne importører samarbejdede i forbindelse med undersøgelsen og indgav et svar på det spørgeskema, som blev sendt ud.

         c)   Stikprøveudtagning af eksporterende producenter i Kina

               (15)

               I betragtning af det tilsyneladende store antal eksporterende producenter i Kina anførtes det i indledningsmeddelelsen, at man påtænkte at anvende stikprøveudtagning.

               (16)

               For at afgøre, om det var nødvendigt med stikprøveudtagning, og i bekræftende fald at udtage denne anmodede Kommissionen alle eksporterende producenter i Kina om at indgive de i indledningsmeddelelsen angivne oplysninger. Kommissionen anmodede endvidere Kinas faste repræsentation ved Den Europæiske Union om at identificere og/eller kontakte eventuelle andre eksporterende producenter, der kunne være interesseret i at deltage i undersøgelsen.

               (17)

               Da kun tre eksporterende producenter i Kina meddelte Kommissionen de oplysninger, der blev anmodet om, blev stikprøveudtagning ikke anset for at være nødvendig.

         4.2.   Spørgeskemaer og kontrolbesøg

               (18)

               Kommissionen indhentede og efterprøvede alle de oplysninger, som den anså for nødvendige med henblik på at fastslå, om der var sandsynlighed for fortsat eller fornyet dumping med deraf følgende skade, og for at fastslå Unionens interesser.

               (19)

               Der blev fremsendt spørgeskemaer til de tre kinesiske eksporterende producenter, som gav sig til kende i forbindelse med stikprøveundersøgelsen, til de seks EU-producenter i stikprøven, til de fire ikke forretningsmæssigt forbundne importører, som gav sig til kende i forbindelse med stikprøveundersøgelsen, og til syv brugere. 22 potentielle referenceproducenter i seks lande, Argentina, Brasilien, Japan, Mexico, Ukraine og USA, blev identificeret og fik tilsendt spørgeskemaer.

               (20)

               Der blev modtaget spørgeskemabesvarelser fra en kinesisk eksporterende producent, tre referencelandsproducenter i USA, de seks EU-producenter i stikprøven, en importør og tre brugere.

               (21)

               Der blev aflagt kontrolbesøg hos følgende virksomheder:

                           a)

                           Eksporterende producent i Kina

                                       —

                                       Shandong Luxing Steel Pipe Co., Ltd, Kina

                           b)

                           EU-producenter

                                       —

                                       ArcelorMittal Tubular Products Ostrava AS, Tjekkiet

                                       —

                                       Benteler Deutschland GmbH, Tyskland

                                       —

                                       Tenaris-Dalmine SPA, Italien

                                       —

                                       TMK-ARTROM, Rumænien

                                       —

                                       Vallourec Tubes France, Frankrig

                                       —

                                       Železiarne Podbrezová, Slovakiet

                           c)

                           Importør

                                       —

                                       Handelsonderneming Jan van Meever B.V, Nederlandene

                           d)

                           Producenter i et referenceland

                                       —

                                       IPSCO Tubulars Inc. DBA TMK IPSCO, USA

                                       —

                                       Vallourec Star, L.P., USA

                                       —

                                       ArcelorMittal Tubular Products, USA.

         5.   Nuværende undersøgelsesperiode og den betragtede periode

               (22)

               Undersøgelsen vedrørende sandsynligheden for fortsat eller fornyet dumping omfattede perioden fra den 1. juli 2013 til den 30. juni 2014 (»den nuværende undersøgelsesperiode«). Undersøgelsen af de tendenser, der er relevante for vurderingen af sandsynligheden for fortsat eller fornyet skade, omfattede perioden fra den 1. januar 2011 til udgangen af den nuværende undersøgelsesperiode (»den betragtede periode«).

         6.   Fremlæggelse af oplysninger

               (23)

               Alle interesserede parter blev underrettet om de vigtigste kendsgerninger og betragtninger, på grundlag af hvilke det påtænktes at opretholde de gældende endelige antidumpingforanstaltninger. Parterne fik også en frist, inden for hvilken de kunne fremsætte bemærkninger til fremlæggelsen af oplysninger. Kun ansøgeren fremsatte bemærkninger efter fremlæggelsen af oplysningerne.

         B.   DEN PÅGÆLDENDE VARE OG SAMME VARE

   1.   Den pågældende vare

               (24)

               Den pågældende vare er den samme som i den oprindelige undersøgelse som omhandlet i betragtning 1, dvs. sømløse rør af jern eller stål, med cirkulært tværsnit, med udvendig diameter på 406,4 mm og derunder, med en kulstofværdi på 0,86 og derunder ifølge formler og kemiske analyser fra International Institute of Welding (9), med oprindelse i Kina og i øjeblikket henhørende under KN-kode ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 20, ex 7304 31 80, ex 7304 39 10, ex 7304 39 52, ex 7304 39 58, ex 7304 39 92, ex 7304 39 93, ex 7304 51 81, ex 7304 51 89, ex 7304 59 10, ex 7304 59 92 og ex 7304 59 93.

         2.   Samme vare

               (25)

               Undersøgelsen viste, at følgende varer har samme grundlæggende fysiske og kemiske egenskaber og samme grundlæggende anvendelsesformål:

                           —

                           den pågældende vare

                           —

                           den vare, der fremstilles og sælges på hjemmemarkedet i USA, der tjente som referenceland, og

                           —

                           den vare, der fremstilles og sælges i Unionen af EU-erhvervsgrenen.

               (26)

               Kommissionen besluttede derfor, at disse varer er samme vare, jf. grundforordningens artikel 1, stk. 4.

         C.   SANDSYNLIGHED FOR FORTSAT ELLER FORNYET DUMPING

   1.   Indledende bemærkninger

               (27)

               Det blev i overensstemmelse med grundforordningens artikel 11, stk. 2, undersøgt, om der fandt dumping sted, og om de gældende foranstaltningers udløb sandsynligvis ville føre til fortsat eller fornyet dumping.

               (28)

               Som nævnt ovenfor gav tre kinesiske eksporterende producenter sig til kende efter indledningen og modtog et spørgeskema. Der blev dog kun modtaget en besvarelse. Den samarbejdsvillige eksporterende producent tegnede sig for mere end 25 % af den kinesiske import til Unionen, og dennes import betragtedes som repræsentativ for den samlede import fra Kina til Unionen. Derfor blev nedennævnte resultater vedrørende sandsynligheden for fortsat eller fornyet dumping baseret på oplysningerne fra den samarbejdsvillige eksporterende producent.

         2.   Dumping i den nuværende undersøgelsesperiode

   2.1.   Referenceland

               (29)

               Ifølge grundforordningens artikel 2, stk. 7, litra a), blev den normale værdi fastsat på grundlag af prisen eller som den beregnede værdi i et tredjeland med markedsøkonomi. Derfor skulle der vælges et tredjeland med markedsøkonomi (»referencelandet«).

               (30)

               Kommissionen meddelte interesserede parter i indledningsmeddelelsen, at den påtænkte at anvende USA, som i den oprindelige undersøgelse, som et muligt referenceland, og opfordrede parterne til at fremsætte bemærkninger. Der blev ikke modtaget nogen bemærkninger.

               (31)

               Kommissionen kontaktede imidlertid en række andre potentielle referencelande (Argentina, Brasilien, Indien, Japan, Republikken Korea, Mexico, Den Russiske Føderation og Ukraine) med henblik på samarbejde og formidling af information.

               (32)

               Tre producenter fra USA samarbejdede og fremsendte en spørgeskemabesvarelse.

               (33)

               Det blev konstateret, at konkurrenceniveauet på det amerikanske marked var højt med et stort antal producenter, som solgte på hjemmemarkedet, og med et betydeligt importniveau (på trods af den gældende antidumpingtold mod Kina). Salgsmængderne på det amerikanske marked var betydelige, og sidstnævnte var sammenligneligt med det kinesiske marked, også hvad angår varesortiment. Endvidere blev det konstateret, at de anvendte råvarer og de samarbejdsvillige producenters fremstillingsproces i et referenceland lignede dem på det kinesiske marked. Derfor og i betragtning af deres samarbejdsvilje blev USA betragtet som et egnet referenceland i overensstemmelse med grundforordningens artikel 2, stk. 7, litra a).

         2.2.   Normal værdi

               (34)

               Oplysningerne fra de samarbejdsvillige producenter i USA blev lagt til grund for fastsættelsen af den normale værdi for eksporterende producenter i Kina.

               (35)

               I overensstemmelse med grundforordningens artikel 2, stk. 2, undersøgte Kommissionen først, om det samlede hjemmemarkedssalg for de samarbejdsvillige producenter i USA var repræsentativt i den nuværende undersøgelsesperiode. Hjemmemarkedssalget blev anset for repræsentativt, hvis det samlede hjemmemarkedssalg af samme vare til uafhængige kunder på hjemmemarkedet udgjorde mindst 5 % af den samlede kinesiske eksportsalgsmængde af den pågældende vare til Unionen i den nuværende undersøgelsesperiode. På dette grundlag var hjemmemarkedssalget i USA repræsentativt.

               (36)

               Kommissionen undersøgte derefter, om hjemmemarkedssalget af samme vare kunne anses for at have fundet sted i normal handel i henhold til grundforordningens artikel 2, stk. 4. Undersøgelsen blev foretaget ved at fastlægge andelen af det rentable salg til uafhængige kunder for den pågældende varetype. I tilfælde, hvor salget på hjemmemarkedet af den bestemte varetype skete i tilstrækkelig mængde og i normal handel, blev den normale værdi baseret på den faktiske hjemmemarkedspris beregnet som et vejet gennemsnit af det samlede hjemmemarkedssalg af den varetype i den nuværende undersøgelsesperiode.

               (37)

               For de varetyper, hvor mere end 80 % af salgsmængden på hjemmemarkedet af varetypen lå over produktionsomkostningerne, og den vejede gennemsnitlige salgspris på denne type var lig med eller lå over enhedsproduktionsomkostningerne, blev den normale værdi pr. varetype beregnet som et vejet gennemsnit af de faktiske hjemmemarkedspriser for alt salg af den pågældende type, uanset om salget var fortjenstgivende eller ej.

               (38)

               I de tilfælde, hvor mængden af fortjenstgivende salg af en varetype udgjorde højst 80 % af den samlede salgsmængde for denne varetype, eller hvor den vejede gennemsnitspris for denne varetype lå under enhedsproduktionsomkostningerne, blev den normale værdi baseret på den faktiske hjemmemarkedspris, der blev beregnet som et vejet gennemsnit af kun de fortjenstgivende hjemmemarkedssalg for denne varetype i den nuværende undersøgelsesperiode.

         2.3.   Eksportpris

               (39)

               Den samarbejdsvillige eksporterende producent eksporterede til Unionen direkte til uafhængige kunder. Eksportprisen var den pris, der faktisk blev betalt eller skulle betales for undersøgte vare, når den blev solgt med henblik på eksport til Unionen, jf. grundforordningens artikel 2, stk. 8.

         2.4.   Sammenligning

               (40)

               Kommissionen sammenlignede den normale værdi og eksportprisen på ab fabrik-basis. I tilfælde, hvor det er begrundet i behovet for at sikre en rimelig sammenligning, blev den normale værdi og eksportprisen justeret for forskelle, der påvirkede priserne og prisernes sammenlignelighed, jf. grundforordningens artikel 2, stk. 10. Der blev foretaget justeringer for transport- (indenlandsk fragt og søfragt) og forsikringsomkostninger samt bankgebyrer og provisioner.

         2.5.   Dumpingmargen

               (41)

               Kommissionen sammenlignede den vejede gennemsnitlige normale værdi for hver type af samme vare i referencelandet med den vejede gennemsnitlige eksportpris for den tilsvarende type af den pågældende vare for den samarbejdsvillige eksporterende producent, jf. grundforordningens artikel 2, stk. 11 og 12. På dette grundlag var den vejede gennemsnitlige dumpingmargen for den samarbejdsvillige eksporterende producent, udtrykt i procent af varens cif-pris (omkostninger, forsikring, fragt), Unionens grænse, ufortoldet, 158,3 %.

         3.   Udvikling i importen ved foranstaltningernes bortfald

               (42)

               Kommissionen undersøgte, om der var en sandsynlighed for fortsat dumping, hvis foranstaltningerne udløber. Følgende elementer blev undersøgt: eksportprisen til andre markeder, produktionskapaciteten og den uudnyttede kapacitet i Kina samt EU-markedets tiltrækningskraft.

         3.1.   Kinesisk eksport til andre markeder

               (43)

               Ifølge databasen over kinesiske eksportstatistikker udgjorde den kinesiske eksport af sømløse rør af jern eller stål i hele verden (124 lande ekskl. Unionen) 4,6 mio. ton i 2013. Priserne lå på mellem 400 EUR/ton og 4 500 EUR/ton. Den kinesiske import til Unionen var på 68 000 ton i undersøgelsesperioden med en gennemsnitspris på under 700 EUR/ton (baseret på Eurostat-data). Kommissionen fandt, at sådanne betydelige prisforskelle ikke giver mulighed for at drage entydige konklusioner om den kinesiske eksportprisadfærd over for andre tredjelande. Undersøgelsen viste dog, at den samarbejdsvillige kinesiske eksporterende producents gennemsnitlige eksportpris til tredjelandsmarkeder (Chile, Iran, Korea, De Forenede Arabiske Emirater og Tyrkiet) var lavere end den gennemsnitlige kinesiske eksportpris til Unionen. Endvidere påvirkes de kinesiske eksporterende producenters eksporterede mængder og priser på visse vigtige eksportmarkeder som Unionen, Canada, USA, Colombia, Mexico, Brasilien, Rusland, Hviderusland og Kasakhstan af de eksisterende foranstaltninger såsom antidumpingtold eller beskyttelsesforanstaltninger.

         3.2.   Den kinesiske produktionskapacitet og uudnyttede kapacitet

               (44)

               Undersøgelsen fastslog, at produktionskapaciteten i Kina er steget betydeligt siden den oprindelige undersøgelse. Offentligt tilgængelige data, som blev indsamlet i forbindelse med kontrolbesøget, viser et produktionskapacitetsniveau på 32 mio. ton (10). Oplysninger fra ansøgeren viser endnu højere produktionskapacitetsniveauer på op til 43 mio. ton. Begge kilder bekræfter, at siden den oprindelige undersøgelse er de kinesiske producenters produktionskapacitet steget betydeligt, dvs. med mindst 60 %.

               (45)

               Alle indsamlede oplysninger bekræfter, at der findes overkapacitet i den kinesiske erhvervsgren. Der fremkom ingen oplysninger, som antydede, at forbruget på hjemmemarkedet i Kina vil stige tilstrækkeligt i de følgende år til at absorbere den eksisterende overkapacitet i Kina.

               (46)

               Undersøgelsen fastslog, at produktionen i Kina lå på omkring 30 mio. ton i den nuværende undersøgelsesperiode, hvilket betyder, at der er en uudnyttet kapacitet på mindst 2 mio. ton. Denne uudnyttede kapacitet udgør mere end 100 % af EU-forbruget i den nuværende undersøgelsesperiode, og den blev derfor betragtet som betydelig. Der er derfor en væsentlig uudnyttet produktionskapacitet i Kina, som, i lyset af konklusionerne om EU-markedets tiltrækningskraft og hjemmemarkedets vanskeligheder ved at absorbere denne uudnyttede produktionskapacitet, højst sandsynligt vil blive brugt til at øge eksportmængden til EU-markedet, hvis foranstaltningerne udløber.

         3.3.   EU-markedets tiltrækningskraft

               (47)

               Ifølge Eurostat faldt importen fra Kina til Unionen først fra over 78 000 ton i 2011 til over 47 000 ton i 2012 og steg derefter igen til næsten 68 000 ton i den nuværende undersøgelsesperiode. Faldet i importen i 2012 faldt sammen med et fald i efterspørgslen på EU-markedet. Mens faldet i efterspørgslen fortsatte i den nuværende undersøgelsesperiode, steg importmængden, hvilket gav sig udslag i en stigning i den kinesiske imports markedsandel, som nåede op på 3,6 % i den nuværende undersøgelsesperiode.

               (48)

               Som fastslået i betragtning 41 blev varerne fra Kina importeret til dumpingpriser i den nuværende undersøgelsesperiode, mens der var foranstaltninger i kraft. Den fastsatte dumpingmargen var endda væsentligt højere end den dumpingmargen, der blev konstateret under den oprindelige undersøgelse. Hvis varerne stadig blev importeret til dumpingpriser, mens der var foranstaltninger i kraft, er der ingen grund til at antage, at de kinesiske importpriser ville stige uden foranstaltninger og slet ikke til et tilstrækkeligt niveau til at afhjælpe dumpingen.

               (49)

               Som nævnt i betragtning 43 begrænser de eksisterende foranstaltninger over for den kinesiske import af sømløse rør af jern eller stål på en række af de eksportmarkeder, som er vigtige for kinesiske eksporterende producenter af sømløse rør af jern eller stål, i høj grad muligheden for udvidelse eller videreførelse af den kinesiske eksport til disse markeder. Samtidig blev det konstateret, at den samarbejdsvillige kinesiske eksporterende producents eksportpris til Unionen var højere end eksportprisen til tredjelandsmarkeder, hvilket viser EU-markedets tiltrækningskraft på trods af den gældende told. Endvidere blev det påvist, at EU-markedet ville være et åbent mål for absorberingen af en betydelig del af den uudnyttede kinesiske kapacitet, som højst sandsynligt ville blive rettet mod EU-markedet til dumpingpriser, hvis antidumpingforanstaltningerne udløber.

               (50)

               Inden indførelsen af de gældende foranstaltninger i 2009 var den kinesiske eksport til Unionen på 542 840 ton, dvs. næsten otte gange så meget som i den nuværende undersøgelsesperiode. Dette viser, at EU-markedet er attraktivt for den kinesiske import med hensyn til markedsstørrelse, og at EU-markedet har kapacitet til at absorbere øgede importmængder fra Kina. Den gældende antidumpingtold forhindrede kinesiske eksporterende producenter i at øge deres salgsmængder til Unionen, som højst sandsynligt vil stige igen, hvis foranstaltningerne får lov at udløbe, især i betragtning af at der findes betydelige uudnyttede kapaciteter i Kina som anført nedenfor.

               (51)

               Det er desuden usandsynligt, at de kinesiske producenters betydelige uudnyttede produktionskapacitet kan absorberes på hjemmemarkedet, selv om forbruget på det kinesiske marked er vokset betydeligt siden den oprindelige undersøgelse som forklaret i betragtning 45.

               (52)

               Hvis de nuværende foranstaltninger får lov at udløbe, vil de kinesiske eksporterende producenter derfor sandsynligvis øge deres eksport betydeligt til EU-markedet til dumpingpriser.

         3.4.   Konklusion vedrørende sandsynligheden for fortsat dumping

               (53)

               Undersøgelsen har vist, at det kinesiske salg af rør af jern eller stål til Unionen foregik til dumpingpriser i den nuværende undersøgelsesperiode. I betragtning af den betydelige uudnyttede kapacitet i Kina (som oversteg EU-forbruget i den nuværende undersøgelsesperiode), de gældende foranstaltninger over for den kinesiske import til andre tredjelandsmarkeder og EU-markedets tiltrækningskraft konkluderede Kommissionen, at der er en meget høj sandsynlighed for fortsat dumping, hvis foranstaltningerne ophæves.

         D.   SANDSYNLIGHEDEN FOR FORTSAT ELLER FORNYET SKADE

   1.   Definition af EU-erhvervsgrenen og EU-produktion

               (54)

               EU-erhvervsgrenen blev ikke udsat for nogen gennemgribende strukturelle ændringer efter den oprindelige undersøgelse. Den samme vare blev i den nuværende undersøgelsesperiode fremstillet af ca. 20 kendte producenter i Unionen. De udgør EU-erhvervsgrenen som omhandlet i grundforordningens artikel 4, stk. 1.

               (55)

               Den samlede EU-produktion i den nuværende undersøgelsesperiode blev fastsat på grundlag af de indsamlede oplysninger fra de samarbejdsvillige EU-producenter og data fra ansøgeren.

               (56)

               Som angivet i betragtning 12 blev der, på grund af det høje antal EU-producenter, udtaget en stikprøve på seks EU-producenter. Stikprøven blev anset for at være repræsentativ for EU-erhvervsgrenen, da den repræsenterede ca. 60 % af det samlede salg i Unionen.

         2.   EU-forbruget

               (57)

               Kommissionen fastsatte EU-forbruget ud fra i) mængden af EU-erhvervsgrenens salg på EU-markedet baseret på oplysninger fra ansøgeren og ii) importmængderne fra tredjelande til EU-markedet baseret på oplysninger fra Eurostat. Ansøgeren indsamlede og aggregerede data vedrørende salg fra 16 EU-producenter og foretog et skøn for resten.

               (58)

               På dette grundlag udviklede EU-forbruget sig således:

                  Tabel 1

                  EU-forbruget

                           2011

                           2012

                           2013

                           Nuværende undersøgelsesperiode

                           Samlet EU-forbrug (ton)

                           2 353 291

                           2 058 262

                           1 841 591

                           1 904 410

                              Indeks (2011 = 100)

                              100

                              87

                              78

                              81

                              Kilde: Eurostat og data fra ansøgeren.

               (59)

               I løbet af den betragtede periode faldt EU-forbruget med 19 %. Mere specifikt observeredes der et støt fald på EU-markedet for den undersøgte vare og samme vare indtil 2013 (på 22 %) og derefter en mindre stigning i den nuværende undersøgelsesperiode (på 3,4 %).

               (60)

               Den faldende tendens i EU-forbruget kan hovedsageligt forklares med faldet i efterspørgslen i bygge-, erhvervs- og elproduktionssektorerne, som ikke genvandt niveauet fra før krisen, dvs. før år 2009.

         3.   Import fra det pågældende land

   3.1.   Mængde og markedsandel for importen fra det pågældende land

      Tabel 2

      Importmængde og markedsandel

               Land

               2011

               2012

               2013

               Nuværende undersøgelses-periode

               Kina

               Mængde (ton)

               78 153

               47 279

               55 777

               67 977

                  Indeks

                  100

                  60

                  71

                  87

               Markedsandel (%)

               3,3

               2,3

               3

               3,6

                  Kilde: Eurostat.

               (61)

               Importmængderne for den undersøgte vare fra Kina til Unionen faldt med 13 % i den betragtede periode fra ca. 78 000 ton i 2011 til 68 000 ton i den nuværende undersøgelsesperiode. Importmængden fra Kina faldt betydeligt i 2012 (med 40 %) og steg støt lige siden (med 18 % i 2013 sammenlignet med 2012 og derefter med 22 % i den nuværende undersøgelsesperiode sammenlignet med 2013).

               (62)

               Importen af den undersøgte vare fra Kina til Unionen faldt mindre end EU-forbruget, og dette gav sig udslag i en marginal stigning i den kinesiske imports markedsandel fra 3,3 % i 2011 til 3,6 % i den nuværende undersøgelsesperiode. Mere specifikt faldt markedsandelen til 2,3 % i 2012 og steg derefter til 3 % og 3,6 % i henholdsvis 2013 og den nuværende undersøgelsesperiode.

         3.2.   Importpriser fra det pågældende land

               (63)

               Tabellen viser gennemsnitsprisen for import fra Kina:

                  Tabel 3

                  Importpriser

                           Land

                           2011

                           2012

                           2013

                           Nuværende undersøgelsesperiode

                           Kina

                           Gennemsnitspris (EUR/ton)

                           801

                           828

                           747

                           692

                              Indeks

                              100

                              103

                              93

                              86

                              Kilde: Eurostat.

               (64)

               Mellem 2011 og den nuværende undersøgelsesperiode faldt den gennemsnitlige importpris for den undersøgte vare med oprindelse i Kina med 14 % fra 801 EUR/ton i 2011 til 692 EUR/ton i den nuværende undersøgelsesperiode. Mere specifikt steg den kinesiske importpris med 3 % i 2012, og derefter faldt den med mere end 16 % i den nuværende undersøgelsesperiode. Den samarbejdsvillige eksporterende producents gennemsnitlige importpris lå på samme niveau som de gennemsnitlige importpriser fra Eurostat og fulgte den samme tendens i den betragtede periode.

         3.3.   Prisunderbud

               (65)

               Kommissionen fastsatte prisunderbuddet i undersøgelsesperioden ved at sammenligne de vejede gennemsnitlige salgspriser, som EU-producenterne i stikprøven forlangte på EU-markedet, justeret til et niveau ab fabrik, og de gennemsnitlige importpriser fra det pågældende land ved salg til den første uafhængige kunde på EU-markedet, som fastsat på cif-basis (dvs. omkostninger, forsikring og fragt) på grundlag af verificerede data fra den samarbejdsvillige kinesiske eksporterende producent.

               (66)

               Til beregning af prisunderbud blev informationer fra alle EU-producenterne i stikprøven i den nuværende undersøgelsesperiode brugt. Sammenligningen viste, at den vejede gennemsnitlige prisunderbudsmargen i den nuværende undersøgelsesperiode, udtrykt som en procentdel af EU-erhvervsgrenens salgspriser, var på 28,4 %. Hvis antidumpingtolden på 17,7 %, som finder anvendelse for den samarbejdsvillige kinesiske eksporterende producent, fratrækkes, ville prisunderbudsmargenen blive på 39,2 %.

         4.   Import fra tredjelande

               (67)

               Mængden, markedsandelen og priserne for import fra andre tredjelande udviklede sig som følger:

                  Tabel 4

                  Import fra andre tredjelande

                           Land

                           2011

                           2012

                           2013

                           Nuværende undersøgelses-periode

                           Ukraine

                           Mængde (ton)

                           44 615

                           39 168

                           57 915

                           59 656

                              Indeks

                              100

                              88

                              130

                              134

                           Markedsandel (%)

                           1,9

                           1,9

                           3,1

                           3,1

                           Gennemsnitspris (EUR/ton)

                           900

                           898

                           838

                           776

                              Indeks

                              100

                              100

                              93

                              86

                           Japan

                           Mængde (ton)

                           51 852

                           47 163

                           23 721

                           21 426

                              Indeks

                              100

                              91

                              46

                              41

                           Markedsandel (%)

                           2,2

                           2,3

                           1,3

                           1,1

                           Gennemsnitspris (EUR/ton)

                           2 303

                           2 526

                           2 244

                           2 330

                              Indeks

                              100

                              110

                              97

                              101

                           Hviderus-land

                           Mængde (ton)

                           33 614

                           35 761

                           28 380

                           29 600

                              Indeks

                              100

                              106

                              84

                              88

                           Markedsandel (%)

                           1,4

                           1,7

                           1,5

                           1,6

                           Gennemsnitspris (EUR/ton)

                           849

                           856

                           803

                           783

                              Indeks

                              100

                              101

                              95

                              92

                           Rusland

                           Mængde (ton)

                           19 018

                           13 375

                           7 154

                           7 977

                              Indeks

                              100

                              70

                              38

                              42

                           Markedsandel (%)

                           0,8

                           0,6

                           0,4

                           0,4

                           Gennemsnitspris (EUR/ton)

                           1 065

                           1 068

                           1 021

                           901

                              Indeks

                              100

                              100

                              96

                              85

                           Andre tredjelande

                           Mængde (ton)

                           43 230

                           54 977

                           43 713

                           56 509

                              Indeks

                              100

                              127

                              101

                              131

                           Markedsandel(%)

                           2,6

                           3,3

                           2,8

                           3,4

                           Gennemsnitspris (EUR/ton)

                           1 249

                           1 659

                           1 195

                           1 327

                              Indeks

                              100

                              133

                              96

                              106

                              Kilde: Eurostat.

               (68)

               I den betragtede periode steg importmængden fra Ukraine med 34 %, så den kom op på 59 656 ton i den nuværende undersøgelsesperiode, mens importmængderne fra Japan, Rusland og Hviderusland faldt med henholdsvis 59 %, 58 % og 12 % og var på 21 426 ton, 7 977 ton og 29 600 ton i samme periode. Importmængderne fra andre tredjelande steg med 31 % fra 43 230 ton til 56 509 ton. Hvad angår markedsandele, havde Ukraine og andre tredjelande omkring 3 % på EU-markedet, mens Japan og Hviderusland havde omkring 1 % og 2 %. Ruslands markedsandel var marginal på 0,4 % i den nuværende undersøgelsesperiode.

               (69)

               Importpriserne fra Ukraine, Hviderusland og Rusland viste en nedadgående tendens i hele den betragtede periode, mens importpriserne fra Japan og andre tredjelande viste en stigende tendens. I den nuværende undersøgelsesperiode var importprisen for sømløse rør af jern eller stål på omkring 780 EUR/ton fra Hviderusland og Ukraine, mens den for Japan og andre tredjelande var på omkring 2 330 EUR/ton og 1 327 EUR/ton. Importprisen fra Rusland var på omkring 900 EUR/ton i den nuværende undersøgelsesperiode. Der er i øjeblikket antidumpingforanstaltninger i kraft over for importen af sømløse rør af jern eller stål fra Ukraine og Rusland.

         5.   EU-erhvervsgrenens økonomiske situation

   5.1.   Generelle bemærkninger

               (70)

               I overensstemmelse med grundforordningens artikel 3, stk. 5, omfattede undersøgelsen af virkningerne af dumpingimporten på EU-erhvervsgrenen en vurdering af alle økonomiske indikatorer, der havde indflydelse på EU-erhvervsgrenens situation i den betragtede periode.

               (71)

               I forbindelse med skadesanalysen sondrede Kommissionen mellem makroøkonomiske og mikroøkonomiske skadesindikatorer. Kommissionen evaluerede de makroøkonomiske indikatorer ud fra oplysninger fra ansøgeren, som omfattede oplysninger vedrørende 16 EU-producenter og skøn for resten som nævnt i betragtning 57; oplysningerne vedrører alle kendte EU-producenter. Kommissionen evaluerede de mikroøkonomiske indikatorer ud fra oplysningerne om EU-producenterne i stikprøven.

               (72)

               De makroøkonomiske indikatorer er: produktion, produktionskapacitet, kapacitetsudnyttelse, salgsmængde, markedsandel, vækst, beskæftigelse, produktivitet, dumpingmargenens størrelse og genrejsning efter tidligere dumping.

               (73)

               De mikroøkonomiske indikatorer er: gennemsnitlige enhedspriser, enhedsomkostninger, arbejdskraftomkostninger, lagerbeholdninger, rentabilitet, likviditet, investeringer, investeringsafkast og evne til at rejse kapital.

         5.2.   Makroøkonomiske indikatorer

   a)   Produktion, produktionskapacitet og kapacitetsudnyttelse

               (74)

               Den samlede produktion, produktionskapacitet og kapacitetsudnyttelse i Unionen udviklede sig i den betragtede periode som følger:

                  Tabel 5

                  Produktion, produktionskapacitet og kapacitetsudnyttelse

                           2011

                           2012

                           2013

                           Nuværende undersøgelsesperiode

                           Produktionsmængde

                           3 746 432

                           3 585 043

                           3 292 752

                           3 361 226

                              Indeks (2011 = 100)

                              100

                              96

                              88

                              90

                           Produktionskapacitet

                           5 118 662

                           5 085 063

                           5 039 564

                           5 046 214

                              Indeks (2011 = 100)

                              100

                              99

                              98

                              99

                           Kapacitetsudnyttelse

                           73 %

                           71 %

                           65 %

                           67 %

                              Kilde: data fra ansøgeren.

               (75)

               EU-erhvervsgrenens produktion faldt med 10 % i den betragtede periode fra et niveau på 3 746 432 ton i 2011 til et niveau på 3 361 226 ton i den nuværende undersøgelsesperiode. Mere specifikt faldt den først med 12 % indtil 2013, og derefter steg den marginalt med 2 % i den nuværende undersøgelsesperiode.

               (76)

               Produktionskapaciteten var stort set uændret i den betragtede periode og var på omkring 5 mio. ton i den nuværende undersøgelsesperiode.

               (77)

               Som følge af faldet i produktionsmængden og den uændrede produktionskapacitet udviklede kapacitetsudnyttelsen sig i takt med produktionsmængden, dvs. at den faldt til 65 % indtil 2013 og derefter forbedredes en smule til 67 % i den nuværende undersøgelsesperiode. Generelt faldt kapacitetsudnyttelsen fra 73 % i 2011 til 67 % i den nuværende undersøgelsesperiode.

         b)   Salgsmængde og markedsandel

               (78)

               EU-erhvervsgrenens salgsmængde og markedsandel i Unionen udviklede sig i den betragtede periode som følger:

                  Tabel 6

                  Salgsmængde og markedsandel

                           2011

                           2012

                           2013

                           Nuværende undersøgelsesperiode

                           Samlet salgsmængde i Unionen

                           2 082 810

                           1 820 539

                           1 624 931

                           1 661 265

                              Indeks (2011 = 100)

                              100

                              87

                              78

                              80

                           EU-erhvervsgrenens markedsandel

                           89 %

                           89 %

                           88 %

                           87 %

                              Kilde: data fra ansøgeren.

               (79)

               EU-erhvervsgrenens samlede salgsmængde, jf. tabel 6, omfatter salg til ikke forretningsmæssigt og forretningsmæssigt forbundne kunder, som man fandt foregik på almindelige markedsbetingelser.

               (80)

               EU-erhvervsgrenens samlede salg på EU-markedet faldt med 20 % i den betragtede periode. EU-erhvervsgrenens salg faldt gradvist med 22 % indtil 2013 og forbedredes derefter marginalt, så det nåede op over 1,6 mio. ton i den nuværende undersøgelsesperiode. Faldet i EU-erhvervsgrenens salg er hovedsageligt en konsekvens af faldet i efterspørgslen i Unionen efter sømløse rør af jern eller stål (se betragtning 60). Som en følge deraf mistede EU-erhvervsgrenen en markedsandel på 2 procentpoint i løbet af den betragtede periode, og dermed lå den på 87 % i den nuværende undersøgelsesperiode.

         c)   Vækst

               (81)

               EU-forbruget faldt med 19 % i den betragtede periode, mens EU-erhvervsgrenens salgsmængde faldt med 20 %, hvilket gav sig udslag i et tab af markedsandel på 2 procentpoint.

         d)   Beskæftigelse og produktivitet

               (82)

               Beskæftigelsen og produktiviteten udviklede sig i den betragtede periode som følger:

                  Tabel 7

                  Beskæftigelse og produktivitet

                           2011

                           2012

                           2013

                           Nuværende undersøgelsesperiode

                           Antal ansatte

                           21 131

                           20 850

                           20 455

                           20 768

                              Indeks (2011 = 100)

                              100

                              99

                              97

                              98

                           Produktivitet (enhed/ansat)

                           177

                           172

                           161

                           162

                              Indeks (2011 = 100)

                              100

                              97

                              91

                              91

                              Kilde: data fra ansøgeren.

               (83)

               EU-erhvervsgrenens beskæftigelse faldt med 2 % i den betragtede periode og var på 20 768 ansatte i den nuværende undersøgelsesperiode.

               (84)

               Produktiviteten faldt med 9 % i løbet af den betragtede periode på grund af et langsommere fald i EU-beskæftigelsen end i EU-produktionen. Under normale økonomiske forhold er EU-erhvervsgrenen længere tid om at tilpasse sig faldet i efterspørgslen, og derfor er der som regel en forsinket effekt mellem faldet i produktionen og nedgangen i antallet af ansatte.

         e)   Dumpingmargenens størrelse og genrejsning efter tidligere dumping

               (85)

               Den dumpingmargen, der blev fastsat for Kina, lå et godt stykke over bagatelgrænsen, og importmængden fra Kina forblev af begrænset omfang i hele den betragtede periode. Undersøgelsen fastslog, at importen af sømløse rør af jern eller stål fra Kina fortsat kom ind på EU-markedet til dumpingpriser, og at EU-erhvervsgrenens situation forværredes betydeligt som konkluderet i betragtning 99-102.

         5.3.   Mikroøkonomiske indikatorer

   a)   Priser og faktorer, der påvirker priserne

               (86)

               EU-erhvervsgrenens gennemsnitlige priser ved salg til ikke forretningsmæssigt forbundne kunder i Unionen udviklede sig i den betragtede periode som følger:

                  Tabel 8

                  Gennemsnitlige salgspriser

                           2011

                           2012

                           2013

                           Nuværende undersøgelsesperiode

                           Gennemsnitlig enhedspris på EU-markedet (EUR/ton)

                           1 294

                           1 258

                           1 187

                           1 170

                              Indeks (2011 = 100)

                              100

                              97

                              92

                              90

                           Enhedsproduktions-omkostninger (EUR/ton)

                           1 257

                           1 186

                           1 167

                           1 128

                              Indeks (2011 = 100)

                              100

                              94

                              93

                              90

                              Kilde: besvarelser af spørgeskemaer fra EU-producenterne i stikprøven.

               (87)

               EU-erhvervsgrenens gennemsnitlige enhedssalgspris til ikke forretningsmæssigt forbundne kunder i Unionen faldt med 10 % i den betragtede periode og nåede ned på 1 170 EUR/ton i den nuværende undersøgelsesperiode. Prisfaldet kan betragtes som en konsekvens af EU-erhvervsgrenens bestræbelser på at reducere omkostningerne og også af pristrykket fra lavprisimporten fra Kina.

               (88)

               EU-erhvervsgrenens gennemsnitlige produktionsomkostninger faldt ligeledes med 10 % i løbet af den betragtede periode fra 1 257 EUR/ton i 2011 til 1 128 EUR/ton i den nuværende undersøgelsesperiode. Reduktionen af produktionsomkostningerne kunne hovesagligt forklares med mere effektive produktionsprocesser og -udstyr.

         b)   Arbejdskraftomkostninger

               (89)

               EU-erhvervsgrenens gennemsnitlige arbejdskraftomkostninger udviklede sig i den betragtede periode som følger:

                  Tabel 9

                  Gennemsnitlige arbejdskraftomkostninger pr. ansat

                           2011

                           2012

                           2013

                           Nuværende undersøgelsesperiode

                           Gennemsnitlige arbejdskraftomkostninger pr. ansat (EUR)

                           41 710

                           41 465

                           41 662

                           41 191

                              Indeks (2011 = 100)

                              100

                              99

                              100

                              99

                              Kilde: besvarelser af spørgeskemaer fra EU-producenterne i stikprøven.

               (90)

               De gennemsnitlige arbejdskraftomkostninger pr. ansat var forholdsvis stabile i den betragtede periode med et marginalt fald på 1 % i den betragtede periode. De gennemsnitlige arbejdskraftomkostninger faldt således med 1 % i 2012, steg derefter med 0,5 % og faldt derefter igen med 1 %.

         c)   Lagerbeholdninger

               (91)

               Lagerbeholdningerne hos EU-producenterne i stikprøven udviklede sig i den betragtede periode som følger:

                  Tabel 10

                  Lagerbeholdninger

                           2011

                           2012

                           2013

                           Nuværende undersøgelsesperiode

                           Slutlagre (ton)

                           145 083

                           129 772

                           166 387

                           153 971

                              Indeks (2011 = 100)

                              100

                              89

                              115

                              106

                           Slutlagre i procent af produktionen (%)

                           3,9

                           3,6

                           5,1

                           4,6

                              Kilde: besvarelser af spørgeskemaer fra EU-producenterne i stikprøven.

               (92)

               Samlet voksede slutlagrene med 6 % i den betragtede periode. Fra 2011 til 2012 mindskedes slutlagrene efter et fald i produktionsmængden og en stigning i eksportsalgsmængden. Fra 2012 til 2013 forøgedes lagrene som følge af et fald i EU-erhvervsgrenens samlede salg. Fra 2013 til den nuværende undersøgelsesperiode mindskedes slutlagrene igen, hovedsageligt på grund af en stigning i EU-erhvervsgrenens salg både uden for og på EU-markedet.

               (93)

               Undersøgelsen viste, at produktionen i denne erhvervsgren hovedsageligt udføres på grundlag af kunderne kortfristede ordrer, og derfor repræsenterer lagrene en relativt lav procentdel af produktionen. Slutlagre som en procentdel af produktionen fulgte den samme tendens som slutlagrene og steg marginalt fra 3,9 % i 2011 til 4,6 % i den nuværende undersøgelsesperiode, hovedsageligt på grund af faldet i det samlede EU-salg. Mere specifikt faldt det med 0,3 procentpoint fra 2011 til 2012 og steg derefter med 1,5 procentpoint i 2013 af de grunde, som er forklaret i betragtning 92.

         d)   Rentabilitet, likviditet, investeringer, investeringsafkast og evne til at rejse kapital

               (94)

               De stikprøveudvalgte EU-producenters rentabilitet, likviditet, investeringer og investeringsafkast udviklede sig således i den betragtede periode:

                  Tabel 11

                  Rentabilitet, likviditet, investeringer og investeringsafkast

                           2011

                           2012

                           2013

                           Nuværende undersøgelsesperiode

                           EU-erhvervsgrenens rentabilitet (% af nettosalget)

                           2,9

                           5,7

                           1,7

                           3,6

                           Likviditet (EUR)

                           59 174 934

                           274 503 811

                           191 142 121

                           246 791 720

                              Indeks (2011 = 100)

                              100

                              464

                              323

                              417

                           Investeringer (EUR)

                           141 658 302

                           134 147 382

                           140 277 636

                           146 208 274

                              Indeks (2011 = 100)

                              100

                              95

                              99

                              103

                           Investeringsafkast (%)

                           3,7

                           8,2

                           5,9

                           7,6

                              Kilde: besvarelser af spørgeskemaer fra EU-producenterne i stikprøven.

               (95)

               Kommissionen beregnede EU-erhvervsgrenens rentabilitet som nettooverskuddet før skat ved salg af samme vare til ikke forretningsmæssigt forbundne kunder i Unionen udtrykt i procent af omsætningen i forbindelse med dette salg. EU-erhvervsgrenens rentabilitet varierede fra år til år afhængigt af markedsvilkårene og steg samlet set fra 2,9 % til 3,6 % i løbet af den betragtede periode hovedsageligt på grund af den varesammensætning, der blev solgt, dvs. EU-erhvervsgrenen solgte flere varer med en relativt større fortjenstmargen. EU-erhvervsgrenens rentabilitet steg således til 5,7 % i 2012, faldt derefter til 1,7 % i 2013 og steg igen til 3,6 % i den nuværende undersøgelsesperiode.

               (96)

               Nettolikviditeten er EU-erhvervsgrenens evne til at selvfinansiere sine aktiviteter. Nettolikviditeten mere end firedobledes i løbet af den betragtede periode. Den betydelige stigning i likviditeten forklares hovedsageligt med ændringer i driftskapitalen.

               (97)

               Investeringerne steg marginalt med 3 % i den betragtede periode. Der var hovedsageligt tale om investeringer, som var nødvendige med henblik på udskiftning af produktionsudstyr.

               (98)

               Investeringsafkastet er fortjenesten i procent af den bogførte nettoværdi af investeringerne. Investeringsafkastet fra produktion og salg af samme vare steg fra 3,7 % til 7,6 % i løbet af den betragtede periode. Som med fortjenesten var tendensen for investeringsafkastet ustabil, og det steg først til 8,2 % i 2012, faldt derefter til 5,9 % i 2013 og steg igen til 7,6 % i den nuværende undersøgelsesperiode.

         5.4.   Konklusion vedrørende skade

               (99)

               En række indikatorer, herunder især de finansielle indikatorer, forbedredes i den betragtede periode. Rentabiliteten steg marginalt fra 2,9 % til 3,6 %, hvilket er lige over målfortjenesten på 3 %, som blev fastlagt i den oprindelige undersøgelse. Investeringsafkastet forbedredes fra 3,7 % til 7,6 %, mens likviditeten blev mere end fire gange større. Disse udviklinger tyder på, at de gældende antidumpingforanstaltninger var effektive, eftersom EU-erhvervsgrenen var beskyttet mod den potentielle skadevoldende virkning af den kinesiske dumpingimport af sømløse rør af jern eller stål.

               (100)

               På den anden side viste nogle af de vigtigste skadesindikatorer, især de makroøkonomiske indikatorer, fortsat en negativ udvikling i den betragtede periode. Produktionsmængden faldt således med 10 %, salget til ikke forretningsmæssigt forbundne kunder i Unionen faldt med 20 %, kapacitetsudnyttelsen faldt til 67 %, Unionens markedsandel faldt med 2 procentpoint og beskæftigelsen med 2 %. I forbindelse med en faldende efterspørgsel efter sømløse rør af jern eller stål producerede og solgte EU-erhvervsgrenen mindre på EU-markedet, og dette resulterede i en relativt lav kapacitetsudnyttelsesgrad, hvilket havde en negativ indvirkning på EU-erhvervsgrenens faste omkostninger. Det bør bemærkes, at kapacitetsudnyttelsesgraden er faldet betydeligt siden den oprindelige undersøgelse, nemlig fra 90 % i den oprindelige undersøgelse til 67 % i den nuværende undersøgelsesperiode.

               (101)

               Billedet af EU-erhvervsgrenen er derfor blandet. Nogle af de vigtigste skadesindikatorer såsom salg, produktionsmængde og markedsandel viste negative tendenser i den betragtede periode. Samtidig viste andre faktorer som rentabilitet, investeringsafkast og likviditet positive tendenser i samme periode. Denne undersøgelse har dog fastslået, at på trods af disse positive tendenser for nogle af skadesfaktorerne er EU-erhvervsgrenen generelt i en situation, hvor den ikke ville kunne klare en kraftig stigning i dumpingimporten fra Kina. Endnu vigtigere er det, at der faktisk kunne konstateres en betydelig forværring generelt i EU-erhvervsgrenens situation sammenlignet med den oprindelige undersøgelsesperiode. Selv om EU-erhvervsgrenen var rentabel i den betragtede periode, var fortjenesten således meget mindre sammenlignet med den oprindelige undersøgelse (3,6 % i den nuværende undersøgelsesperiode sammenlignet med 15,4 % i den oprindelige undersøgelsesperiode), og den varierede meget fra år til år i overensstemmelse med udviklingen på markedet for sømløse rør af jern eller stål (f.eks. fra 5,7 % i 2012 til 1,7 % i 2013 og derefter til 3,6 % i den nuværende undersøgelsesperiode).

               (102)

               På baggrund af ovenstående konkluderede Kommissionen, at EU-erhvervsgrenen i den nuværende undersøgelsesperiode ikke led væsentlig skade, jf. grundforordningens artikel 3, stk. 5, og ikke var udsat for en trussel om skade, jf. grundforordningens artikel 3, stk. 9, hovedsageligt som følge af, at de gældende antidumpingforanstaltninger beskyttede den fra den kinesiske dumpingimports skadevoldende virkninger. EU-erhvervsgrenens situation forværredes imidlertid betydeligt sammenlignet med den oprindelige undersøgelse med ustabile fortjenstniveauer og lave kapacitetsudnyttelsesgrader.

         6.   Sandsynligheden for fornyet skade

               (103)

               Som konkluderet i betragtning 99-102 led EU-erhvervsgrenen ikke væsentlig skade i den nuværende undersøgelsesperiode, men dens situation forværredes kraftigt sammenlignet med den oprindelige undersøgelse. Som anført i betragtning 41 skete importen fra Kina til dumpingpriser i den nuværende undersøgelsesperiode, og som konkluderet i betragtning 53 er der en meget høj sandsynlighed for fortsat dumping, hvis foranstaltningerne får lov at udløbe.

               (104)

               Den oprindelige undersøgelse viste, at der var en trussel om skade, jf. grundforordningens artikel 3, stk. 9. I den nuværende undersøgelse blev det fastslået, at der er sandsynlighed for en fornyet trussel om skade, hvis foranstaltningerne får lov at udløbe. Dette er baseret på en vurdering af følgende faktorer: a) den sandsynlige udvikling i mængden af dumpingimport, b) eksportørernes uudnyttede kapacitet, c) prisniveauet for den kinesiske import og den sandsynlige efterspørgsel efter yderligere import og d) lagerbeholdningernes størrelse.

         a)   Den sandsynlige udvikling i mængden af dumpingimport

               (105)

               Som nævnt i betragtning 50 var den kinesiske import til Unionen af sømløse rør af jern eller stål på 542 840 ton i den oprindelige undersøgelse og faldt til 68 000 ton (dvs. otte gange mindre) i den nuværende undersøgelsesperiode. På grund af de lave priser er det sandsynligt, at den kinesiske dumpingimport af sømløse rør af jern eller stål ville nå op på importniveauet fra den oprindelige undersøgelse (542 840 ton), hvis foranstaltningerne får lov at udløbe. I forbindelse med en faldende efterspørgsel i EU efter sømløse rør af jern eller stål (fra 3,2 mio. ton i den oprindelige undersøgelse til 1,9 mio. ton i den nuværende undersøgelsesperiode) ville denne sandsynlige stigning i den kinesiske dumpingimport af sømløse rør af jern eller stål sandsynligvis give sig udslag i en stigning i den kinesiske markedsandel fra de nuværende 3,6 % til omkring 30 %. Undersøgelsen fandt nemlig, at kunderne i Unionen relativt nemt vil kunne flytte deres kortfristede ordrer fra EU-producenterne til de kinesiske eksporterende producenter, hvis foranstaltningerne får lov at udløbe. Dette vil påvirke EU-producenterne negativt, idet færre ordrer betyder et lavere produktionsniveau og dermed et økonomisk uholdbart kapacitetsudnyttelsesniveau. På baggrund af de anførte årsager og i betragtning af at den kinesiske produktionskapacitet for sømløse rør af jern eller stål er vokset betydeligt (med ca. 60 %) siden den oprindelige undersøgelse, er det sandsynligt at den kinesiske dumpingimport af sømløse rør af jern eller stål inden for kort tid vil oversvømme EU-markedet og opnå en væsentlig markedsandel på bekostning af EU-erhvervsgrenen, hvis foranstaltningerne får lov at udløbe.

         b)   Eksportørernes uudnyttede kapacitet

               (106)

               Som fastslået i betragtning 46 var Kinas samlede uudnyttede kapacitet for sømløse rør af jern eller stål vurderet til ca. 2 mio. ton i den nuværende undersøgelsesperiode. Denne mængde oversteg det samlede EU-forbrug af sømløse rør af jern eller stål i den samme periode. Kina ville derfor være i stand til at eksportere betydelige yderligere mængder til EU-markedet. Canada, USA, Colombia, Mexico og Brasilien har desuden indført antidumping- og beskyttelsesforanstaltninger over for kinesiske sømløse rør af jern eller stål, og Rusland, Hviderusland og Kasakhstan har midlertidigt indført foranstaltninger over for den kinesiske import til urimelige priser. Disse lande var vigtige eksportmarkeder for de kinesiske eksporterende producenter før indførelsen af foranstaltningerne (11). Den indsamlede dokumentation viser desuden, at den betydelige kinesiske overkapacitet og den nylige nedgang i den kinesiske økonomi lægger et betydeligt pres på de kinesiske producenter af sømløse rør af jern eller stål, for at de skal producere med en høj kapacitetsudnyttelsesgrad. På baggrund af disse elementer fastslog undersøgelsen, at, hvis foranstaltningerne ophæves, vil de kinesiske eksporterende producenter højst sandsynligt rette deres produktion mod EU-markedet, som forbliver et attraktivt marked som fastslået i betragtning 47-52.

         c)   Den sandsynlige udvikling i de kinesiske prisniveauer

               (107)

               Som forklaret i betragtning 64-66 ligger de nuværende kinesiske priser væsentligt under EU-erhvervsgrenens salgspriser med en gennemsnitlig underbudsmargen på 28,4 % i den nuværende undersøgelsesperiode. Som fastslået i betragtning 52 vil den kinesiske import af sømløse rør af jern eller stål sandsynligvis fortsætte med at komme ind på EU-markedet til dumpingpriser, hvis foranstaltningerne ophæves. Som nævnt i betragtning 66 ville den kinesiske import desuden underbyde EU-erhvervsgrenens salgspriser med 39,2 % uden antidumpingforanstaltningerne. Hvis foranstaltningerne ophæves, ville dette højst sandsynligt udøve et betydeligt pristryk på EU-markedet, som ville forværres af den sandsynlige kraftige stigning i importen af sømløse rør af jern eller stål fra Kina. Undersøgelsen viste, at EU-producenterne ikke kan sænke deres priser for at konkurrere med den kinesiske dumpingimport. Priserne er som regel aftalt med kunderne på grundlag af varetypen og den bestilte mængde. Som forklaret i betragtning 92 og 93 producerer EU-producenterne hovedsageligt på grundlag af kortfristede ordrer. Dette gør det relativt nemt for kunderne at skifte til den billigere kinesiske import af sømløse rør af jern eller stål. Den sandsynlige negative virkning ville være dobbelt: a) på den ene side medfører den betydelige prisforskel sandsynligvis en omlægning i retning af lavprisdumpingimporten fra Kina. Intet tyder på, at EU-forbruget vil stige på kort til mellemlang sigt. Den øgede dumpingimport fra Kina vil derfor sandsynligvis opnå en betydelig markedsandel på EU-markedet til skade for EU-erhvervsgrenen. Det ville også føre til en endnu lavere kapacitetsudnyttelse i EU-erhvervsgrenen, hvilket er et af de afgørende elementer, der bidrager til den nuværende generelt negative situation, som EU-erhvervsgrenen befinder sig i; b) på den anden side vil den kinesiske lavprisdumpingimport udøve et betydeligt pristryk på EU-markedet og tvinge EU-erhvervsgrenen til yderligere at sænke salgspriserne til et økonomisk uholdbart niveau, som i sidste ende vil medføre tab.

               (108)

               Der er derfor stor sandsynlighed for, at en betydeligt øget mængde kinesisk lavprisdumpingimport til Unionen vil være nært forestående som følge af den betydelige kinesiske uudnyttede kapacitet, de gældende antidumping- og beskyttelsesforanstaltninger over for kinesisk import af den undersøgte vare til nogle af Kinas vigtigste eksportmarkeder for sømløse rør af jern eller stål og EU-markedets tiltrækningskraft som beskrevet i betragtning 47-52, hvis foranstaltningerne får lov at udløbe.

         d)   Lagerbeholdningernes størrelse

               (109)

               Som forklaret i betragtning 92 og 93 har lagerbeholdningernes størrelse ingen særlig betydning for analysen, da EU-producenterne hovedsagelig producerer på grundlag af kundernes kortfristede ordrer, og da lagerbeholdningerne udgør en ubetydelig procentdel af EU-producenternes produktion.

         7.   Konklusion

               (110)

               I betragtning af undersøgelsens resultater, navnlig Kinas betydelige uudnyttede kapacitet, EU-markedets tiltrækningskraft, situationen på andre vigtige eksportmarkeder, sandsynligheden for en nært forestående betydelig stigning i den kinesiske dumpingimport og det forventede prisniveau for denne dumpingimport, og under hensyntagen til den generelle forværring i EU-erhvervsgrenen siden indførelsen af de oprindelige foranstaltninger og det faldende forbrug på EU-markedet for sømløse rør af jern eller stål, skønnes det, at en ophævelse af foranstaltningerne højst sandsynligt ville føre til fornyet trussel om skade.

               (111)

               Det konkluderes derfor, at ophævelsen af de gældende foranstaltninger sandsynligvis ville føre til fortsat dumping og til fornyet trussel om skade.

         E.   UNIONENS INTERESSER

               (112)

               I henhold til grundforordningens artikel 21 undersøgte Kommissionen, om en opretholdelse af de gældende antidumpingforanstaltninger mod Kina ville være i strid med Unionens interesser som helhed. Unionens interesser blev fastlagt på grundlag af en vurdering af alle de forskellige involverede parters interesser, dvs. EU-erhvervsgrenens, importørernes og brugernes interesser.

               (113)

               Alle interesserede parter fik, jf. grundforordningens artikel 21, stk. 2, mulighed for at fremsætte bemærkninger.

               (114)

               På dette grundlag undersøgte Kommissionen, om der til trods for konklusionerne om sandsynligheden for fortsat dumping og fornyet trussel om skade var tvingende årsager til at konkludere, at det ikke var i Unionens interesse at opretholde de gældende foranstaltninger.

         1.   EU-erhvervsgrenens interesser

               (115)

               Undersøgelsen viste, at EU-erhvervsgrenen var i en sårbar situation i den nuværende undersøgelsesperiode. Som nævnt i betragtning 60 viser faldet i efterspørgslen i Unionen samt ustabile fortjenstmargener og en lav kapacitetsudnyttelsesgrad i EU-erhvervsgrenen, at EU-erhvervsgrenen ikke ville kunne klare den urimeligt prissatte kinesiske import. Undersøgelsen viste også, at der er sandsynlighed for fornyet trussel om skade, hvis foranstaltningerne mod importen fra Kina får lov at udløbe. Det forventes navnlig, at EU-erhvervsgrenen vil lide væsentlig skade og eventuelt forsvinde, hvis den kinesiske import af sømløse rør af jern eller stål til EU-markedet til dumpingpriser genoptages, da mistet salg vil øge de faste omkostninger.

               (116)

               Hvis foranstaltningerne opretholdes, forventes det, at EU-erhvervsgrenen kan få fuld gavn af virkningerne af de indførte foranstaltninger, dvs. den vil kunne opretholde sin markedsandel på EU-markedet og forbedre kapacitetsudnyttelsen. Den burde følgelig kunne opretholde et positivt fortjenstniveau.

               (117)

               Det konkluderedes derfor, at opretholdelsen af de gældende foranstaltninger over for Kina ville være i EU-erhvervsgrenens interesse.

         2.   Importørernes og forhandlernes interesser

               (118)

               Kun én ikke forretningsmæssigt forbundet importør ud af de fire importører, som gav sig til kende efter offentliggørelsen af indledningsmeddelelsen, indgav et svar på spørgeskemaet.

               (119)

               Analysen af de verificerede data viste, at sømløse rør af jern eller stål kun udgør ca. 5-10 % af deres samlede salg. Den samarbejdsvillige importør var rentabel i undersøgelsesperioden. Den samarbejdsvillige importørs rentabilitet vedrørende sømløse rør af jern eller stål var på mellem 1 % og 7 % i den nuværende undersøgelsesperiode. På baggrund af dette er det sandsynligt, at hvis foranstaltningerne opretholdes, vil de ikke påvirke denne samarbejdsvillige importørs aktiviteter betydeligt. Endvidere er der i betragtning af andre importørers manglende samarbejdsvilje intet, som tyder på, at resten af importørerne ville blive udsat for uforholdsmæssigt store virkninger, hvis foranstaltningerne forlænges.

         3.   Brugernes interesser

               (120)

               Tre brugere samarbejdede i forbindelse med undersøgelsen. To af de tre samarbejdsvillige brugere indkøbte sømløse rør af jern eller stål hos EU-producenterne, og den tredje indkøbte kinesiske sømløse rør af jern eller stål hos en forhandler. Ingen af de tre brugere fremsatte argumenter mod opretholdelsen af de gældende foranstaltninger. På baggrund af de indsendte oplysninger og i overensstemmelse med konklusionerne fra den oprindelige undersøgelse forventes det, at opretholdelsen af foranstaltningerne ikke vil få væsentlige negative følger for brugerne. Det forventes derimod, at opretholdelsen af foranstaltningerne vil sikre konkurrencen på EU-markedet og give mulighed for at vælge mellem forskellige leverandører, deriblandt europæiske leverandører og andre tredjelandsleverandører.

         4.   Konklusion vedrørende Unionens interesser

               (121)

               I lyset af ovenstående konkluderede Kommissionen, at der ikke er nogen tvingende grunde i forbindelse med EU's interesser til ikke at opretholde de gældende antidumpingforanstaltninger mod importen fra Kina.

         F.   ANTIDUMPINGFORANSTALTNINGER

               (122)

               Det følger af ovenstående, at de antidumpingforanstaltninger vedrørende importen af visse sømløse rør med oprindelse i Kina, der indførtes ved forordning (EF) nr. 926/2009, bør opretholdes, jf. grundforordningens artikel 11, stk. 2.

               (123)

               Denne forordning er i overensstemmelse med udtalelse fra det udvalg, der er nedsat i medfør af artikel 15, stk. 1, i forordning (EF) 1225/2009 —

         VEDTAGET DENNE FORORDNING:
   Artikel 1
   1.   Der indføres en endelig antidumpingtold på importen af sømløse rør af jern eller stål, med cirkulært tværsnit, med udvendig diameter på 406,4 mm og derunder, med en kulstofværdi på 0,86 og derunder ifølge formler og kemiske analyser fra International Institute of Welding (12), i øjeblikket henhørende under KN-kode ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 20, ex 7304 31 80, ex 7304 39 10, ex 7304 39 52, ex 7304 39 58, ex 7304 39 92, ex 7304 39 93, ex 7304 51 81, ex 7304 51 89, ex 7304 59 10, ex 7304 59 92 og ex 7304 59 93 (13) (Taric-kode 7304191020, 7304193020, 7304230020, 7304291020, 7304293020, 7304312020, 7304318030, 7304391010, 7304395220, 7304395830, 7304399230, 7304399320, 7304518120, 7304518930, 7304591010, 7304599230 og 7304599320) og med oprindelse i Folkerepublikken Kina.
   2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 omhandlede varer fremstillet af følgende virksomheder:

               Virksomhed

               Antidumpingtold (%)

               Taric-tillægskode

               Shandong Luxing Steel Pipe Co., Ltd, Qingzhou City, Kina

               17,7

               A949

               Andre samarbejdsvillige virksomheder, der er opført i bilaget

               27,2

               A950

               Alle andre virksomheder

               39,2

               A999

         3.   Gældende bestemmelser vedrørende told finder anvendelse, medmindre andet er fastsat.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. december 2015.

            På Kommissionens vegne

         Jean-Claude JUNCKER

            Formand

      (1)  EUT L 343 af 22.12.2009, s. 51.

      (2)  Rådets forordning (EF) nr. 926/2009 af 24. september 2009 om indførelse af en endelig antidumpingtold og endelig opkrævning af den midlertidige told på importen af visse sømløse rør af jern eller stål med oprindelse i Folkerepublikken Kina (EUT L 262 af 6.10.2009, s. 19).

      (3)  Rettens dom af 29. januar 2014 i sag T-528/09, Hubei Xinyegang Steel mod Rådet.

      (4)  Sag C-186/14 P, ArcelorMittal Tubular Products Ostrava m.fl. mod Hubei Xinyegang Steel Co.

      (5)  Rådets gennemførelsesforordning (EU) nr. 585/2012 af 26. juni 2012 om indførelse af en endelig antidumpingtold på importen af visse sømløse rør af jern eller stål med oprindelse i Rusland og Ukraine efter en udløbsundersøgelse i henhold til artikel 11, stk. 2, i forordning (EF) nr. 1225/2009, og om afslutning af udløbsundersøgelsesproceduren vedrørende importen af visse sømløse rør af jern eller stål med oprindelse i Kroatien (EUT L 174 af 4.7.2012, s. 5).

      (6)  Se fodnote 5.

      (7)  Meddelelse om det forestående udløb af visse antidumpingforanstaltninger (EUT C 49 af 21.2.2014, s. 6).

      (8)  Meddelelse om indledning af en udløbsundersøgelse af antidumpingforanstaltningerne vedrørende importen af visse sømløse rør af jern eller stål med oprindelse i Folkerepublikken Kina (EUT C 347 af 3.10.2014, s. 6).

      (9)  Kulstofværdien fastlægges i henhold til Technical Report, 1967, IIW dokumentnr. IX-535-67, udgivet af International Institute of Welding (IIW).

      (10)  China Industry Data Website (www.chyxx.com), China Steel News Web (www.csteelnews.com) og China Business Info Web (www.askci.com).

      (11)  De gældende antidumpingforanstaltninger over for importen af sømløse rør af jern eller stål fra Kina i disse lande varierer fra 32,7 % til 429,95 %.

      (12)  Kulstofværdien fastlægges i henhold til Technical Report, 1967, IIW dokumentnr. IX-555-67, udgivet af International Institute of Welding (IIW).

      (13)  Som defineret i Kommissionens forordning (EF) nr. 1101/2014 af 16. oktober 2014 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 312 af 31.10.2014, s. 1). Hvilke varer, der er omfattet, bestemmes ved at kombinere varebeskrivelsen i artikel 1, stk. 1, med varebeskrivelsen for de tilsvarende KN-koder set under ét.

      BILAG

         Liste over de i artikel 1, stk. 2, under Taric-tillægskode A950 omhandlede producenter, der samarbejdede med Kommissionen

                  Virksomhedens navn

                  By

                  Hebei Hongling Seamless Steel Pipes Manufacturing Co., Ltd.

                  Handan

                  Hengyang Valin MPM Co., Ltd

                  Hengyang

                  Hengyang Valin Steel Tube Co., Ltd

                  Hengyang

                  Hubei Xinyegang Steel Co., Ltd

                  Huangshi

                  Jiangsu Huacheng Industry Group Co., Ltd

                  Zhangjiagang

                  Jiangyin City Seamless Steel Tube Factory

                  Jiangyin

                  Jiangyin Metal Tube Making Factory

                  Jiangyin

                  Pangang Group Chengdu Iron & Steel Co., Ltd

                  Chengdu

                  Shenyang Xinda Co., Ltd

                  Shenyang

                  Suzhou Seamless Steel Tube Works

                  Suzhou

                  Tianjin Pipe (Group) Corporation (TPCO)

                  Tianjin

                  Wuxi Dexin Steel Tube Co., Ltd

                  Wuxi

                  Wuxi Dongwu Pipe Industry Co., Ltd

                  Wuxi

                  Wuxi Seamless Oil Pipe Co., Ltd

                  Wuxi

                  Zhangjiagang City Yiyang Pipe Producing Co., Ltd

                  Zhangjiagang

                  Zhangjiagang Yichen Steel Tube Co., Ltd

                  Zhangjiagang


title: Kommissionens gennemførelsesforordning (EU) nr. 835/2013 af 30. august 2013 om faste importværdier med henblik på fastsættelse af indgangsprisen for visse frugter og grøntsager

text:
               31.8.2013

               DA

               Den Europæiske Unions Tidende

               L 233/43

         KOMMISSIONENS GENNEMFØRELSESFORORDNING (EU) Nr. 835/2013
   af 30. august 2013
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. august 2013.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  119,1

                  ZZ

                  119,1

                  0805 50 10

                  AR

                  94,9

                  CL

                  121,1

                  TR

                  70,0

                  UY

                  121,3

                  ZA

                  104,7

                  ZZ

                  102,4

                  0806 10 10

                  EG

                  166,4

                  TR

                  142,8

                  ZZ

                  154,6

                  0808 10 80

                  AR

                  140,5

                  BR

                  98,2

                  CL

                  135,3

                  CN

                  67,2

                  NZ

                  127,9

                  US

                  118,8

                  ZA

                  114,2

                  ZZ

                  114,6

                  0808 30 90

                  AR

                  195,1

                  CN

                  88,3

                  TR

                  145,3

                  ZA

                  76,0

                  ZZ

                  126,2

                  0809 30

                  BA

                  45,1

                  TR

                  140,6

                  ZZ

                  92,9

                  0809 40 05

                  BA

                  51,8

                  MK

                  49,7

                  XS

                  56,3

                  ZZ

                  52,6

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 681/2011 af 14. juli 2011 om faste importværdier med henblik på fastsættelse af indgangsprisen for visse frugter og grøntsager

text:
               15.7.2011

               DA

               Den Europæiske Unions Tidende

               L 185/72

         KOMMISSIONENS GENNEMFØRELSESFORORDNING (EU) Nr. 681/2011
   af 14. juli 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtning:
   Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning —
   VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft den 15. juli 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juli 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  49,0

                  AR

                  19,4

                  EC

                  19,4

                  MK

                  50,0

                  ZZ

                  34,5

                  0707 00 05

                  AR

                  22,0

                  TR

                  105,8

                  ZZ

                  63,9

                  0709 90 70

                  AR

                  24,9

                  EC

                  26,5

                  TR

                  110,5

                  ZZ

                  54,0

                  0805 50 10

                  AR

                  60,9

                  TR

                  64,0

                  UY

                  70,0

                  ZA

                  76,3

                  ZZ

                  67,8

                  0808 10 80

                  AR

                  132,6

                  BR

                  78,0

                  CA

                  106,0

                  CL

                  95,5

                  CN

                  87,0

                  EC

                  60,7

                  NZ

                  111,4

                  US

                  170,2

                  ZA

                  95,9

                  ZZ

                  104,1

                  0808 20 50

                  AR

                  133,6

                  AU

                  75,6

                  CL

                  86,0

                  CN

                  46,2

                  NZ

                  118,4

                  ZA

                  98,6

                  ZZ

                  93,1

                  0809 10 00

                  AR

                  75,0

                  TR

                  224,8

                  XS

                  138,6

                  ZZ

                  146,1

                  0809 20 95

                  TR

                  312,3

                  ZZ

                  312,3

                  0809 40 05

                  BA

                  62,0

                  EC

                  75,9

                  ZZ

                  69,0

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2016/2246 af 13. december 2016 om fastsættelse af tildelingskoefficienten for de mængder, der er omfattet af ansøgninger om importlicens, indgivet i perioden 20. november 2016-30. november 2016, og om fastsættelse af de mængder, som skal overføres til mængden for delperioden 1. juli 2017-31. december 2017 inden for rammerne af de toldkontingenter for mælk og mejeriprodukter, der er åbnet ved forordning (EF) nr. 2535/2001

text:
               14.12.2016

               DA

               Den Europæiske Unions Tidende

               L 339/8

         KOMMISSIONENS GENNEMFØRELSESFORORDNING (EU) 2016/2246
   af 13. december 2016
   om fastsættelse af tildelingskoefficienten for de mængder, der er omfattet af ansøgninger om importlicens, indgivet i perioden 20. november 2016-30. november 2016, og om fastsættelse af de mængder, som skal overføres til mængden for delperioden 1. juli 2017-31. december 2017 inden for rammerne af de toldkontingenter for mælk og mejeriprodukter, der er åbnet ved forordning (EF) nr. 2535/2001
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, og
   ud fra følgende betragtninger:

               (1)

               Kommissionens forordning (EF) nr. 2535/2001 (2) har åbnet årlige toldkontingenter for import af mælk og mejeriprodukter.

               (2)

               De mængder, der er omfattet af ansøgninger om importlicens, som er indgivet i perioden 20. november 2016-30. november 2016 for delperioden 1. januar 2017-30. juni 2017, overstiger for visse kontingenter de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes til de ansøgte mængder, og som beregnes i henhold til artikel 7, stk. 2, i Kommissionens forordning (EF) nr. 1301/2006 (3).

               (3)

               De mængder, der er omfattet af ansøgninger om importlicens, som er indgivet i perioden 20. november 2016-30. november 2016 for delperioden 1. januar 2017-30. juni 2017, er for visse kontingenter lavere end de disponible mængder. Det bør derfor fastslås, hvilke mængder der ikke er ansøgt om licens for, og disse mængder bør lægges til den mængde, som er fastsat for den følgende kontingentdelperiode.

               (4)

               For at sikre, at foranstaltningen forvaltes effektivt, bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   1.   For de mængder, der er indgivet importlicensansøgninger for i henhold til forordning (EF) nr. 2535/2001 for delperioden 1. januar 2017-30. juni 2017, fastsættes de tildelingskoefficienter, der er anført i bilaget til denne forordning.
   2.   De mængder, der ikke er indgivet importlicensansøgninger for i henhold til forordning (EF) nr. 2535/2001, og som skal lægges til mængden for delperioden 1. juli 2017-31. december 2017, er anført i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. december 2016.

            På Kommissionens vegne

            For formanden

         Jerzy PLEWA

            Generaldirektør

            Generaldirektør for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (EUT L 341 af 22.12.2001, s. 29).

      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

      BILAG

         I.A

                  Løbenummer

                  Tildelingskoefficient — ansøgninger for delperioden 1.1.2017-30.6.2017
                  (%)

                  Mængder, der ikke er ansøgt om licens for, og som skal lægges til de disponible mængder for delperioden 1.7.2017-31.12.2017
                  (kg)

                  09.4590

                  —

                  —

                  09.4599

                  —

                  —

                  09.4591

                  —

                  —

                  09.4592

                  —

                  —

                  09.4593

                  —

                  —

                  09.4594

                  —

                  —

                  09.4595

                  —

                  —

                  09.4596

                  —

                  —

         I.F

                  Produkter med oprindelse i Schweiz

                  Løbenummer

                  Tildelingskoefficient — ansøgninger for delperioden 1.1.2017-30.6.2017
                  (%)

                  Mængder, der ikke er ansøgt om licens for, og som skal lægges til de disponible mængder for delperioden 1.7.2017-31.12.2017
                  (kg)

                  09.4155

                  91,400000

                  —

         I.H

                  Produkter med oprindelse i Norge

                  Løbenummer

                  Tildelingskoefficient — ansøgninger for delperioden 1.1.2017-30.6.2017
                  (%)

                  Mængder, der ikke er ansøgt om licens for, og som skal lægges til de disponible mængder for delperioden 1.7.2017-31.12.2017
                  (kg)

                  09.4179

                  —

                  2 686 440

         I.I

                  Produkter med oprindelse i Island

                  Løbenummer

                  Tildelingskoefficient — ansøgninger for delperioden 1.1.2017-30.6.2017
                  (%)

                  Mængder, der ikke er ansøgt om licens for, og som skal lægges til de disponible mængder for delperioden 1.7.2017-31.12.2017
                  (kg)

                  09.4205

                  —

                  —

                  09.4206

                  —

                  —

         I.K

                  Produkter med oprindelse i New Zealand

                  Løbenummer

                  Tildelingskoefficient — ansøgninger for delperioden 1.1.2017-30.6.2017
                  (%)

                  Mængder, der ikke er ansøgt om licens for, og som skal lægges til de disponible mængder for delperioden 1.7.2017-31.12.2017
                  (kg)

                  09.4514

                  —

                  7 000 000

                  09.4515

                  —

                  4 000 000

                  09.4182

                  —

                  16 806 000

                  09.4195

                  —

                  20 540 500

         I.L

                  Produkter med oprindelse i Ukraine

                  Løbenummer

                  Tildelingskoefficient — ansøgninger for delperioden 1.1.2017-30.6.2017
                  (%)

                  Mængder, der ikke er ansøgt om licens for, og som skal lægges til de disponible mængder for delperioden 1.7.2017-31.12.2017
                  (kg)

                  09.4600

                  —

                  4 177 000

                  09.4601

                  —

                  800 000

                  09.4602

                  1,604278

                  —